Stanisław «Fojerman» Neblik (rodz. 1965 we Radzijowie) - ślōnski poeta, pisorz, spōłautōr internecowego dykcjōnorza ślōnskij godki. Rodźōł sie Radzijowie (dzisio dzielnica Rybnika). Za fachym fojerman, do pynzyje robiōł we Kōmyńdzie Fojerwery we Rybniku. Zaczōn pisać we 2006. r., z poczōntku publikowoł we internecu na Laubie Ślonskij, potym na swojij autorskij zajcie. We 2016. wydoł zbiōr poezyje «Do rymu po naszymu abo ślōnski miszmasz», a we 2021. zbiōr wiyrszōw do bajtli «Bojki Fojermana». Swoja twōrczość publikuje tyż na portalu Wachtyrz.eu a na swojij zajcie na Facebooku. Ôd 2017. kludzi cuzamyn ze Wojciechym Orlińskim internecowy dykcjōnorz ("Ślōnski Dykcjōnorz"). Przinoleży do ferajnu DURŚ. Stanisław Neblik, «Do rymu po naszymu abo ślōnski miszmasz». Kotórz Mały: Silesia Progress, 2016. ISBN 9788394264369 Stanisław Neblik, «Jak skrzŏt Kōnda z ptŏkym Cudŏkym bera ôbudziyli». We: «Czytej bajtlōm kożdy dziyń: antologia bajek z konkursu na bajkę po śląsku», zbiorczo robota. Katowice: Regionalny Instytut Kultury w Katowicach, 2019. ISBN 9788395283383 Stanisław Neblik, «Bojki Fojermana». Kotórz Mały: Silesia Progress, 2021. ISBN 9788365558374 Neczajta ôd Neblika, na keryj znojdujōm sie jego wiyrsze